text: ডন আমিচি (জন্ম: ডমিনিক ফেলিক্স আমিচি, ৩১ মে ১৯০৮ - ৬ ডিসেম্বর ১৯৯৩) ছিলেন একজন মার্কিন অভিনেতা ও কৌতুকাভিনেতা। তিনি বিদ্যালয়ের বিভিন্ন অনুষ্ঠান, স্টক কোম্পানি ও ভডেভিলে কাজ করার মাধ্যমে তার অভিনয় জীবন শুরু করেন। ১৯৩০-এর দশকের শুরুর দিকে তিনি বেতারের অন্যতম শীর্ষ তারকা ছিলেন। বেতারে তার কাজের খ্যাতি তাকে চলচ্চিত্রে কাজের সুযোগ করে দেয় এবং ১৯৩৫ সালে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন। ১৪ বছরের চলচ্চিত্র জীবনে তিনি ৪০টি হাস্যরসাত্মক, নাট্যধর্মী ও সঙ্গীতধর্মী চলচ্চিত্রে কাজ করেন। ১৯৫০-এর দশকের তিনি ব্রডওয়ে মঞ্চে ও টেলিভিশনে কাজ শুরু করেন। ১৯৬১ থেকে ১৯৬৫ সাল পর্যন্ত তিনি এনবিসির ইন্টারন্যাশনাল শোটাইমের উপস্থাপক হিসেবে পরিচিত লাভ করেন। তিনি পুনরায় চলচ্চিত্রে ফিরে আসেন এবং ককুন (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।
  
  প্রারম্ভিক জীবন
  ডন আমিচি ১৯০৮ সালের ৩১শে মে উইসকনসিনে কেনোশায় জন্মগ্রহণ করেন। তার প্রকৃত নাম ডোমিনিক ফেলিক্স আমিচি। তার পিতা ফেলিস আমিচি ছিলেন একজন একজন বারটেন্ডার। তিনি ইতালির মার্শের আসকোলি পিচেনোর মন্তেমোনাকো থেকে যুক্তরাষ্ট্রে এসেছিলেন। তার মাতা বারবারা এটা হার্টেল স্কটিশ, আইরিশ ও জার্মান বংশোদ্ভূত। তার তিন ভাই - উমবার্তো (বার্ট), জেমস (জিম আমিচি), ও লুইস এবং চার বোন - এলিজাবেথ, ক্যাথরিন, ম্যারি ও অ্যানা। আমিচি মার্কেট বিশ্ববিদ্যালয়, লোরাস কলেজ ও উইসকনসিন-ম্যাডিসন বিশ্ববিদ্যালয়ে পড়াশোনা করেন।
  
  কর্মজীবন
  তিনি পুনরায় চলচ্চিত্রে ফিরে আসেন এবং ককুন (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এরপর তিনি তার বাকি জীবন চলচ্চিত্রে কাজ করে যান, তন্মধ্যে রয়েছে ককুন-এর অনুবর্তী পর্ব ককুন: দ্য রিটার্ন (১৯৮৮)। ১৯৮৮ সালে তিনি ডেভিড ম্যামেট ও শেল সিলভারস্টেইনের রচিত থিংস চেঞ্জ চলচ্চিত্রে অভিনয় করে ইতিবাচক পর্যালোচনা অর্জন করেন। দ্য নিউ ইয়র্ক টাইমস লিখে, "তিনি হাস্যরসাত্মক ক্ষেত্রে বিশেষ দক্ষতা প্রদর্শন করেছেন যা ভাবানুভূতিপূর্ণ কারণ ছাড়াও অভিনেতাদের পুরস্কার জয়ে সাহায্য করে।" এই কাজের জন্য তিনি ভেনিস চলচ্চিত্র উৎসব থেকে তার এই চলচ্চিত্রের সহশিল্পী জো মান্তেনিয়ার সাথে যৌথভবে শ্রেষ্ঠ অভিনেতা বিভাগে ভোল্পি কাপ অর্জন করেন।
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:১৯০৮-এ জন্ম
  বিষয়শ্রেণী:১৯৯৩-এ মৃত্যু
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:আইরিশ বংশোদ্ভূত মার্কিন ব্যক্তি
  বিষয়শ্রেণী:ইতালীয় বংশোদ্ভূত মার্কিন ব্যক্তি
  বিষয়শ্রেণী:জার্মান বংশোদ্ভূত মার্কিন ব্যক্তি
  বিষয়শ্রেণী:স্কটিশ বংশোদ্ভূত মার্কিন ব্যক্তি
  বিষয়শ্রেণী:উইসকনসিনের অভিনেতা
  বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:অ্যারিজোনায় ক্যান্সারে মৃত্যু
  বিষয়শ্রেণী:মলাশয়ের ক্যান্সারে মৃত্যু
  বিষয়শ্রেণী:মার্কিন কণ্ঠাভিনেতা
  বিষয়শ্রেণী:মার্কিন কৌতুকাভিনেতা
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:মার্কিন টেলিভিশন উপস্থাপক
  বিষয়শ্রেণী:মার্কিন বেতার অভিনেতা
  বিষয়শ্রেণী:মার্কিন মঞ্চ অভিনেতা
  বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
  বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
  বিষয়শ্রেণী:ন্যাশনাল রেডিও হল অব ফেমে অন্তর্ভুক্ত ব্যক্তি
title: ডন আমিচি